b'\n_START_ARTICLE_\nMesoliittinen kausi\n_START_SECTION_\nAineellisen kulttuurin piirteit\xc3\xa4\n_START_PARAGRAPH_\nMesoliittinen kivikausi tunnetaan varsinkin pienist\xc3\xa4 kiviterist\xc3\xa4, mikroliiteista, joista koottiin suurempia aseita ja ty\xc3\xb6kaluja. Aseita ja mets\xc3\xa4stysv\xc3\xa4lineit\xc3\xa4 olivat esimerkiksi nuolten k\xc3\xa4rjet, harppuunan- tai keih\xc3\xa4\xc3\xa4n k\xc3\xa4rjet ja puukonter\xc3\xa4t. My\xc3\xb6s leikkuusirpit, kaapimet, uurtimet, taltanter\xc3\xa4t, poranter\xc3\xa4t ja leikkaavat kivensirut olivat mikroliiteist\xc3\xa4 valmistettuja ty\xc3\xb6kaluja. Kivensirut kiinnitettiin luu- ja puuvarsiin liimalla ja siteill\xc3\xa4._NEWLINE_Aiemmin keksitty kivikirves yleistyi mesoliittisella ajalla, sill\xc3\xa4 j\xc3\xa4\xc3\xa4kauden j\xc3\xa4lkeen puut levisiv\xc3\xa4t yli Euroopan. Polttopuiden tuottaminen k\xc3\xa4vi kirveell\xc3\xa4 helposti. Puita karsittiin, katkottiin ja muotoiltiin hiotulla kivikirveell\xc3\xa4 k\xc3\xa4ytt\xc3\xb6\xc3\xb6n sopivaksi. T\xc3\xa4m\xc3\xa4 johti puun ty\xc3\xb6st\xc3\xb6\xc3\xb6n sopivien terien kehittymiseen ja puuesineiden monipuolistumiseen._NEWLINE_Mesoliittisella ajalla osattiin valmistaa lankoja, nuoria ja k\xc3\xb6ysi\xc3\xa4. N\xc3\xa4ist\xc3\xa4 valmistettiin esimerkiksi verkkoja ansoja ja kalastusta varten. Mesoliittisella kaudella opittiin valmistamaan kankaita._NEWLINE_Asumukset saattoivat olla mm. kupumaisia risumajoja ja kotia, mutta asumuksille saatettiin tehd\xc3\xa4 vaivalloisia perustuksia. Jos asuinpaikka oli valittu onnekkaasti, kyl\xc3\xa4 saattoi olla pysyv\xc3\xa4 tai melkein pysyv\xc3\xa4. Monipuolisen ja riitt\xc3\xa4v\xc3\xa4n toimeentulon varmistamiseksi tuli osata kalastaa ja mets\xc3\xa4st\xc3\xa4\xc3\xa4 sek\xc3\xa4 ker\xc3\xa4ill\xc3\xa4 esimerkiksi kasveja, marjoja, p\xc3\xa4hkin\xc3\xb6it\xc3\xa4 ja nilvi\xc3\xa4isi\xc3\xa4. Silloin yhteis\xc3\xb6 joutui liikkumaan suotuisille paikoille elinkeinoaan harjoittamaan. Suurten el\xc3\xa4inten katoaminen Euroopasta lis\xc3\xa4si kiinnostusta peurojen ja hirvien mets\xc3\xa4stykseen._NEWLINE_Vanhastaan osattiin veneill\xc3\xa4 ainakin ruuhilla. Talvella hiihdettiin ja vedettiin reki\xc3\xa4. Koiraa, joka oli kesytetty aiemmin, saatettiin k\xc3\xa4ytt\xc3\xa4\xc3\xa4 rekien vetoel\xc3\xa4imen\xc3\xa4. Liikkumisen motiivina oli usein raaka-aineiden ja ravinnon hankinta, siirtyminen pitki\xc3\xa4 matkoja ja kaupank\xc3\xa4ynti.\n_START_SECTION_\nHenkisen kulttuurin piirteit\xc3\xa4\n_START_PARAGRAPH_\nPaleoliittisen kauden loisteliaiden kalliomaalauksien tekemist\xc3\xa4 ei jatkettu mesoliittisella kaudella ja ilmaisu muuttui symbolisemmaksi. Kuviointi koostui merkeist\xc3\xa4 ja kuvailevia aiheita oli v\xc3\xa4hemm\xc3\xa4n. Esineiden abstrakti koristelu naarmuttamalla ornamentteja ja verkkokuvioita luisiin ja mahdollisesti puisiin k\xc3\xa4ytt\xc3\xb6esineisiin. Kallioihin saatettiin kaivertaa tai maalata kuvioita, joiden merkitys l\xc3\xa4henteli magiaa tai talismaniaa._NEWLINE_Joillakin esineill\xc3\xa4 oli ep\xc3\xa4k\xc3\xa4yt\xc3\xa4nn\xc3\xb6llinen k\xc3\xa4ytt\xc3\xb6tarkoitus. Vaatekoristeet esiintyiv\xc3\xa4t entiseen tapaan, mutta er\xc3\xa4ill\xc3\xa4 esineill\xc3\xa4 saattoi olla uskonnolliseen kulttiin liittyvi\xc3\xa4 funktioita. T\xc3\xa4llaisia esineit\xc3\xa4 olivat amuletit tai talismanit sek\xc3\xa4 el\xc3\xa4inaiheiset sauvat. Paleoliittisen kauden venukset v\xc3\xa4istyiv\xc3\xa4t muun muassa el\xc3\xa4inpatsaiksi._NEWLINE_Joiltain mesoliittisilta paikoilta on l\xc3\xb6ydetty hautaryhmi\xc3\xa4, kalmistoja. Pysyvimmill\xc3\xa4 asuinpaikoilla hautaaminen tehtiin asumusten l\xc3\xa4helle. Er\xc3\xa4iss\xc3\xa4 paikoissa perustettiin kalmistoja saariin tai et\xc3\xa4\xc3\xa4mm\xc3\xa4lle asuinpaikoista. Hauta-antimet kuvastavat hyvin el\xc3\xa4m\xc3\xa4ntapoja ja uskomuksia, vaikka tulkintoja niist\xc3\xa4 on erilaisia. Liikkuvan v\xc3\xa4est\xc3\xb6n hautauksia tunnetaan v\xc3\xa4hemm\xc3\xa4n. Ohessa esimerkiksi Toulousen museon valokuvia hautauksista.\n_START_SECTION_\nMesoliittinen kausi Euroopassa\n_START_PARAGRAPH_\nNoin 11 600 vuotta sitten p\xc3\xa4\xc3\xa4ttyi j\xc3\xa4\xc3\xa4kauden viimeinen vaihe, kylm\xc3\xa4 nuorempi dryaskausi ja ilmasto kostui. Alkoi preboreaalikausi, joka oli viel\xc3\xa4 viile\xc3\xa4, mutta l\xc3\xa4mpenev\xc3\xa4. J\xc3\xa4\xc3\xa4kauden aikainen kuiviin ja kylmiin oloihin sopeutunut suurriista h\xc3\xa4visi. Pohjois-Euroopassa asutus levisi kauden alussa pohjoiseen, kun j\xc3\xa4\xc3\xa4kauden mannerj\xc3\xa4\xc3\xa4 vet\xc3\xa4ytyi. Britannia irtautui mannermaasta noin 7500 kalenterivuotta eaa._NEWLINE_Mesoliittiset ihmiset olivat enimm\xc3\xa4kseen vuodenaikojen mukaan liikkuvia mets\xc3\xa4st\xc3\xa4ji\xc3\xa4, ker\xc3\xa4ilij\xc3\xb6it\xc3\xa4 ja kalastajia, mutta varsinkin rannikolla asetuttiin asumaan paikoilleen. Mesoliittikauden edetess\xc3\xa4 ilmasto l\xc3\xa4mpeni nykyist\xc3\xa4 l\xc3\xa4mpim\xc3\xa4mp\xc3\xa4\xc3\xa4n atlanttiseen l\xc3\xa4mp\xc3\xb6kauteen, ja merenpinta nousi jatkuvasti. Niinp\xc3\xa4 rantaviiva muuttui varsinkin mesoliittikauden alussa monissa paikoissa maailmassa. Alussa asutus oli liikkuvaa, my\xc3\xb6hemmin pysyv\xc3\xa4mp\xc3\xa4\xc3\xa4 vesien \xc3\xa4\xc3\xa4rell\xc3\xa4.\n_START_SECTION_\nRanskassa\n_START_PARAGRAPH_\nRanskassa mesoliittista kautta edelsi epipaleoliittinen kausi 12000\xe2\x80\x939500 BP, jota luonnehtivat Azilin, Valorguien ja le Montadien kulttuurit, joista kehittyiv\xc3\xa4t mesoliittiset Sauvaterrian 8000\xe2\x80\x937000 eaa. ja Tardenoisin 6000\xe2\x80\x934500 eaa. ja Castelnovian kulttuurin kulttuurit. 9000\xe2\x80\x937000 vuotta sitten vallinnut Etel\xc3\xa4-Ranskan ja Sveitsin Sauvaterren kulttuuri ulottui my\xc3\xb6s Pohjois-Ranskaan ja Belgiaan.\n_START_SECTION_\nIt\xc3\xa4-Euroopassa\n_START_PARAGRAPH_\nLepenski Virin kyl\xc3\xa4 Tonavan varrella Serbiassa on tullut tunnetuksi vanhana asutuskeskuksena, jossa vainajat haudattiin ik\xc3\xa4\xc3\xa4n kuin makaavaan buddhalaisasentoon._NEWLINE_It\xc3\xa4-Euroopassa mesoliittinen kulttuuri jatkoi j\xc3\xa4\xc3\xa4kauden aikaista epi-gravetten kulttuurin perinnett\xc3\xa4.\n_START_SECTION_\nSkandinavia\n_START_PARAGRAPH_\nTanskassa vallitsi Maglemosen kulttuuri 7500\xe2\x80\x936000 eaa., joka_NEWLINE_levisi Skandinavian etel\xc3\xa4osassa ja aivan etel\xc3\xa4puolella Englannista Puolaan. T\xc3\xa4m\xc3\xa4 kulttuuri k\xc3\xa4sitti liikkuvia mets\xc3\xa4st\xc3\xa4j\xc3\xa4/ker\xc3\xa4ilij\xc3\xa4/kalastajia. Muita Tanskan mesoliittisia olivat Kongemosen 8000\xe2\x80\x937200 vuotta sitten. Kongemosen kulttuurin aikoihin mikroliitit h\xc3\xa4visiv\xc3\xa4t, tilalle tulivat taas suuremmat ty\xc3\xb6kalukivet. My\xc3\xb6h\xc3\xa4ismesoliittiseen Ertebollen kulttuuriin liittyiv\xc3\xa4t lopulta my\xc3\xb6s saviastiat, jotka saapuivat maanviljelyalueilta ._NEWLINE_My\xc3\xb6s: Lyngbyn kulttuuri Tanskassa, Keski-Norjalainen Fosnan kulttuuri, 9500\xe2\x80\x935000 eaa. ja Hensbackan kulttuuri Ruotsissa._NEWLINE_My\xc3\xb6h\xc3\xa4isell\xc3\xa4 mesoliittisella ajalla syntyi Tanskaan paikallaan tai l\xc3\xa4hes paikallaan pysyv\xc3\xa4\xc3\xa4 asutusta rannikoille, mist\xc3\xa4 oli saatavilla runsaasti meritavintoa. Ehk\xc3\xa4 paikallaan pysyv\xc3\xa4\xc3\xa4n kulttuuriin ja vieraisiin kulttuurivaikutteisin liittyi kalmistohautojen ilmestyminen.\n_START_SECTION_\nKaakkois-Saksan mesoliittinen kausi\n_START_PARAGRAPH_\nBelgiassa mesoliittista kautta edelsi epipaleoliittinen kausi viel\xc3\xa4 nuoremmalla dryaskaudella. T\xc3\xa4m\xc3\xa4n j\xc3\xa4lkeen preboreaalikaudella noin 8250\xe2\x80\x937000 eaa. vallitsi varhainen mesoliittinen kulttuuri, sitten boreaalikaudella 7000\xe2\x80\x935500 eaa._NEWLINE_keskimesoliittinen 7000\xe2\x80\x936100 eaa. ja my\xc3\xb6h\xc3\xa4ismesoliittinen_NEWLINE_6100\xe2\x80\x935300 eaa. Mesoliittikauden p\xc3\xa4\xc3\xa4tt\xc3\xa4nyt maanviljely saapui t\xc3\xa4nne noin 5300 eaa. atlanttisella l\xc3\xa4mp\xc3\xb6kaudella._NEWLINE_Epipaleoliittisen ja mesoliittisen kauden rajalla 8400\xe2\x80\x937700 eaa. oli epi-Ahrensburgin kulttuuri_NEWLINE_7900\xe2\x80\x935300 eaa. Beuronian vallitsi Beuronian-kulttuuri, joka jaetaan_NEWLINE_varhaismesoliittisiin vaiheisiin A ja B sek\xc3\xa4 my\xc3\xb6h\xc3\xa4ismesoliittiseen C-vaiheeseen. C-vaihe oli keskisell\xc3\xa4 ja my\xc3\xb6h\xc3\xa4isell\xc3\xa4 boreaalisella jaksolla._NEWLINE_6200\xe2\x80\x935500 eaa. R.M.S ja 5700\xe2\x80\x935200 eaa. Montbanien.\n_START_SECTION_\nMesoliittinen kausi muualla\n_START_PARAGRAPH_\nL\xc3\xa4hi-id\xc3\xa4ss\xc3\xa4 tapahtui mesoliittisella kaudella kehityst\xc3\xa4 kohti maanviljely\xc3\xa4 niin sanotussa Natuf-kulttuurissa, jonka ihmiset ker\xc3\xa4iliv\xc3\xa4t piikivisirpeill\xc3\xa4 villi\xc3\xa4 viljaa ja mets\xc3\xa4stiv\xc3\xa4t muun muassa gaselleja._NEWLINE_Pohjois-Afrikassa oleva Saharan autiomaa oli nykyist\xc3\xa4 kosteampi, savannimainen, ja siell\xc3\xa4 vallitsi niin sanottu Capsan kulttuuri, joka on melko huonosti tunnettu._NEWLINE_Euroopassa paleoliittisen kauden loppuvaihetta sanotaan epipaleoliittiseksi, mutta L\xc3\xa4hi-Id\xc3\xa4ss\xc3\xa4 epipaleoliittinen ja j\xc3\xa4\xc3\xa4kauden j\xc3\xa4lkein mets\xc3\xa4st\xc3\xa4j\xc3\xa4-ker\xc3\xa4ilij\xc3\xa4-kausi ovat sama asia._NEWLINE_Pohjois-Amerikassa oli mesoliittista kautta alkuosaltaan vastaava arkaainen eli liittinen kausi ennen maanviljelyn synty\xc3\xa4.'